Εκτίμηση κλινικών και εργαστηριακών παραμέτρων σε ασθενείς μετά από πρωτογενή αγγειοπλαστική για οξύ έμφραγμα του μυοκαρδίου.:
Creators: name: Κωνσταντινίδης, Νικόλαος Βασιλείου
Publisher: name: Aristotle University of Thessaloniki
Year: 2010
Subjects: Οξύ έμφραγμα του μυοκαρδίου
Πρωτογενής αγγειοπλαστική
Primary percutaneous coronary intervention
Acute myocardial infarction
Primary ptca

description: Σκοπός: Το οξύ έμφραγμα του μυοκαρδίου αποτελεί πολύ σημαντική αιτία νοσηρότητας και θνησιμότητας παγκοσμίως. Στην παρούσα διπλωματική εργασία επιχειρείται αποτίμηση κλινικών και εργαστηριακών παραμέτρων σε ασθενείς μετά από πρωτογενή αγγειοπλαστική για οξύ έμφραγμα του μυοκαρδίου και αναζητείται η ύπαρξη προβλεπτικών σχέσεων ανάμεσα σε σειρά υπό μελέτη μεταβλητών και την έκβαση των ασθενών. Καταγράφεται η εκδήλωση καρδιογενούς καταπληξίας στα πλαίσια οξέος εμφράγματος του μυοκαρδίου και η ενδονοσοκομειακή θνησιμότητα. Τα αποτελέσματα της μελέτης παρατίθενται σε σύγκριση με δεδομένα από τη διεθνή βιβλιογραφία τόσο για την ελληνική όσο και για τη διεθνή πραγματικότητα.Υλικό και μέθοδοι: Ο πληθυσμός του δείγματος αποτελείται από το σύνολο των ασθενών που υπεβλήθησαν σε πρωτογενή αγγειοπλαστική για οξύ έμφραγμα του μυοκαρδίου από 01/01/2009 έως 31/12/2009 στο αιμοδυναμικό εργαστήριο της Ά Πανεπιστημιακής Καρδιολογικής Κλινικής του Νοσοκομείου ΑΧΕΠΑ Θεσσαλονίκης (n=116). Επιδημιολογικά δεδομένα από το υπό μελέτη δείγμα παρατίθενται σε σύγκριση με δεδομένα από μεγαλύτερες μελέτες. Η μέρα και η ώρα που διενεργήθηκαν οι αγγειοπλαστικές χρησιμοποιούνται για την κατηγοριοποίηση των ασθενών σε εκείνους που αντιμετωπίστηκαν κατά τη διάρκεια κανονικής λειτουργίας του νοσοκομείου (in hours) και σε εκείνους που αντιμετωπίστηκαν εκτός αυτής (off hours). Η εκδήλωση καρδιογενούς καταπληξίας στα πλαίσια οξέος εμφράγματος του μυοκαρδίου αποτιμάται και εξετάζεται ο βαθμός που επηρεάζει την έκβαση. Αγγειογραφικά και εργαστηριακά δεδομένα από τους ασθενείς του υπό μελέτη δείγματος χρησιμοποιούνται σε σειρά στατιστικών αναλύσεων και αναζητείται η ύπαρξη στατιστικής συσχέτισης ανάμεσα σε αριθμό μεταβλητών και την έκβαση. Η στατιστική ανάλυση έγινε με το πρόγραμμα SPSS (version 16). Αποτελέσματα: Η μέση ηλικία των ασθενών που μελετήθηκαν ήταν για τους άνδρες 59±11 έτη (83.6% επί του συνόλου), για τις γυναίκες 68±14 έτη και στο σύνολο 61±12 έτη. Η ενδονοσοκομειακή θνησιμότητα που καταγράφηκε στην παρούσα μελέτη ήταν 11.2%, ενώ το ποσοστό καρδιογενούς καταπληξίας εκτιμήθηκε στο 9.5%. Δεν καταγράφεται στατιστικά σημαντική συσχέτιση ανάμεσα στο χρόνο προσέλευσης των ασθενών στο νοσοκομείο (in hours vs off hours) και την εκδήλωση καρδιογενούς καταπληξίας ή αυξημένης ενδονοσοκομειακής θνησιμότητας. Υπολογίζεται ότι οι ασθενείς που εκδηλώνουν καταπληξία στα πλαίσια οξέος εμφράγματος του μυοκαρδίου έχουν 6.1 φορές μεγαλύτερο κίνδυνο να αποβιώσουν (p=0.012). Ασθενείς με πολυαγγειακή νόσο εκτιμάται ότι αντιμετωπίζουν 4.1 φορές μεγαλύτερο κίνδυνο να εκδηλώσουν καρδιογενή καταπληξία (p=0.08). Δεν προέκυψε στατιστικά σημαντική συσχέτιση με την ενδονοσοκομειακή θνησιμότητα ή την εκδήλωση καρδιογενούς καταπληξίας από την εξέταση σειράς άλλων μεταβλητών. Συμπεράσματα: Η παρούσα μελέτη επιχειρεί μια καταγραφή της επιδημιολογίας, των κλινικών χαρακτηριστικών και της έκβασης ασθενών με οξύ έμφραγμα του μυοκαρδίου που αντιμετωπίζονται με πρωτογενή αγγειοπλαστική χρησιμοποιώντας δεδομένα από ένα ακαδημαϊκό κέντρο της πόλης Θεσσαλονίκης. Η σύγκριση με μελέτες από τη διεθνή βιβλιογραφία αναδεικνύει την ύπαρξη πολύ σημαντικού χώρου για βελτίωση της ελληνικής πραγματικότητας, κυρίως όσον αφορά την έγκαιρη και ευρύτερη εφαρμογή μεθόδων φαρμακευτικής ή επεμβατικής επαναιμάτωσης σε ασθενείς με οξύ έμφραγμα του μυοκαρδίου.
description: Objective: Myocardial infarction is a major cause of morbidity and mortality worldwide. This study aims to record clinical and biochemical characteristics of patients treated with primary PCI for acute myocardial infarction. We investigated cardiogenic shock and in-hospital mortality in the setting of acute myocardial infarction. Data derived from this study are presented together with data from clinical trials that represent epidemiology and clinical evidence on a global level. Design, setting and participants: A sample of 116 individuals was subjected to primary PCI for acute myocardial infarction during 1/1/2009-31/12/2009 at the catheterization laboratory of 1st Cardiology department of AHEPA Hospital of Thessaloniki. Patients’ time of admission was used in order to examine whether arriving at hospital during or outside regular working hours (in hours vs off hours) affects clinical outcome. The clinical outcome was assessed during the initial hospitalisation (in-hospital mortality). Cardiogenic shock in the setting of acute myocardial infarction was investigated as a predictor of in-hospital mortality. Angiographic and biochemical data from the patients of our sample and their potential effect to mortality rates were examined. Statistical analysis was presented with SPSS (version 16). Results: The mean age of the patients enrolled in our study was 61±12 years; for women was 68±14 years and for men 59±11 years. A male predominance was recorded (83.6%). The in-hospital mortality was estimated at 11.2%. The rate of cardiogenic shock in the setting of acute myocardial infarction was 9.5%. No measurable differences were found in in-hospital mortality or cardiogenic shock between regular hours and off hours in our patients. When cardiogenic shock complicated myocardial infarction higher rates of in-hospital mortality were documented (odds ratio 6.1, p=0.012). Multivessel disease was associated with higher risk of cardiogenic shock among patients with acute myocardial infarction referred to primary PCI (odds ratio 4.1, p=0.08). Among the other variables examined in this study none was documented as an independent predictor of cardiogenic shock or in-hospital mortality. Conclusions: The present study attempts to provide valuable insights into the epidemiology, the clinical characteristics and the outcome of patients with acute myocardial infarction referred to primary PCI using data from a single academic center of Thessaloniki city. Taking into consideration data from research largely done worldwide, it is estimated that there is considerable room for improvement and we should particularly focus on improving the effectiveness of our ability to apply without considerable delay reperfusion, by either pharmacological or catheter based approaches.